17/06/2013 | Administración LocalMancomunidades
Mancomunidade de Municipios da Comarca de Ordes
Ordenanza fiscal reguladora da taxa de prestación do servizo de axuda no fogar

ORDENANZA FISCAL REGULADORA DA TAXA POLA PRESTACIÓN DO SERVIZO PÚBLICO DE AXUDA NO FOGAR Artigo 1.º.–Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 e 152 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e a Orde de 30 de outubro de 2008 pola que se publica a modificación dos estatutos da Mancomunidade de Municipios da Comarca de Ordes, esta Mancomunidade establece a taxa pola prestación do servizo de axuda no fogar, atendendo ao establecido nos artigos 20.4 e 57 do citado texto refundido. O servizo público de axuda no fogar configurase como unha prestación do sistema público de benestar social establecida na Lei 39/2006, do 14 de decembro, de promoción da autonomía persoal e de atención as persoas en situación de dependencia e demais normativa estatal de desenvolvemento, Lei 13/2008 de servizos socias de Galicia e demais na normativa de carácter autonómico que desenvolve a Autonomía e atención á dependencia na Comunidade Autónoma, e en especial a Orde do 22 de xaneiro do 2009 pola que se regula o servizo de axuda no fogar (DOG n.º 22, do 2/02/2009). De conformidade co establecido no artigo 11, apartado “f”, da Lei 13/2008, do 3 de decembro, de servizos sociais de Galicia, é función dos servizos sociais comunitarios básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte de aplicación, correspondéndolles aos concellos, por si mesmos ou asociados, a creación, xestión e mantemento dos servizos sociais comunitarios básicos segundo o artigo 60 do citado corpo legal. Artigo 2.º.–Feito impoñible. Constitúe o feito impoñible da taxa a prestación por esta Mancomunidade do servizo de axuda no fogar, nos termos e condicións regulados na ordenanza do servizo de axuda no fogar da Mancomunidade de Ordes. Artigo 3.º.–Suxeitos pasivos. Son suxeitos pasivos desta taxa, en concepto de contribuíntes, as persoas físicas ou xurídicas e as entidades ás cales refírese o artigo 35.4 da Lei 58/2003, do 17 de decembro, xeral tributaria, que soliciten ou se beneficien das atencións derivadas da prestación do servizo, ben sexa con carácter estable ou temporal. En concreto, terán a consideración de suxeitos pasivos: As persoas recoñecidas como dependentes ao abeiro da Lei 39/2006, do 14 de decembro, de promoción da autonomía persoal e atención ás persoas en situación de dependencia, e teñan resolución do plan individualizado de atención (PIA) no que se lles recoñeza o citado servizo (calquera que sexa a modalidade do mesmo) e sexan dadas de alta no servizo de acordo co estipulado na ordenanza reguladora do mesmo. As persoas que accedan ao servizo de axuda no fogar por libre concorrencia e sexan dadas de alta de acordo co estipulado na ordenanza reguladora. De carecer o/a beneficiario/a de capacidade de obrar, a dita obriga recaerá sobre quen ostente a súa representación legal ou, de ser o caso, sobre quen exerza de feito o seu coidado. Artigo 4.º.–Responsables. Responderán solidariamente das débedas tributarias as persoas ou entidades as cales refírese o artigo 42 da Lei 58/2003, do 17 de decembro, xeral tributaria. Serán responsables subsidiarios as persoas ou entidades as que refírese o artigo 43 da Lei 58/2003, do 17 de decembro, xeral tributaria. Artigo 5.º.–Beneficios fiscais. Non poderán recoñecerse outros beneficios fiscais que os expresamente previstos en normas con rango de Lei ou os derivados da aplicación dos tratados internacionais. Artigo 6.º.–Base impoñible e cota tributaria. A base impoñible estará constituída pola capacidade económica das persoas usuarias do servizo, calculada consonte ao disposto nos artigos 59 e 60 do Decreto 99/2012, do 16 de marzo, polo que se regulan os servizos sociais comunitarios e o seu financiamento. O prezo/hora da prestación establécese en 12,35 €/hora no caso da prestación na modalidade de dependencia e 13,06 €/hora para a prestación na modalidade de libre concorrencia. A participación no financiamento do servizo das persoas dependentes valoradas, con dereito de atención recoñecido, usuarias do servizo de axuda no fogar, levarase a cabo nos termos sinalados no artigo 61 do Decreto 99/2012, do 16 de marzo, polo que se regulan os servizos sociais comunitarios e o seu financiamento, isto é: No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo. Nos demais supostos cada entidade local titular do servizo, para facer efectiva a obriga das persoas usuarias de participar no custo do servizo, aplicará a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. En ningún caso o importe da participación económica que deberá ingresar a persoa beneficiaria en concepto de copagamento poderá exceder o 65% do custo do servizo determinado en termos de prezo/hora. A participación no financiamento do servizo das persoas usuarias doutros servizos sociais comunitarios en que se aplique o copagamento, en particular do servizo de axuda no fogar en réxime de libre concorrencia, para as persoas que non teñan recoñecemento da situación de dependencia, ou non as asista o dereito efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ao cálculo da capacidade económica per cápita, de conformidade co establecido no artigo 16 da Ordenanza reguladora do servizo (artigo 60 do Decreto 99/2012, do 16 de marzo): Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social. En calquera caso establécese un límite máximo de participación económica das persoas usuarias do 40% da súa capacidade económica. De conformidade co disposto no artigo 56.7 da Lei 13/2008, do 3 de decembro, de servizos sociais de Galicia, en todo caso os ingresos que recaden as corporacións locais de Galicia en concepto de achega das persoas usuarias para a súa participación no custo dos servizos sociais comunitarios estarán afectados ao financiamento dos servizos que reciban. Artigo 7.º.–Obriga de contribuír. A taxa devengarase e nace a obriga de contribuír no momento de iniciarse a prestación do servizo. Artigo 8.º.–Normas de xestión. As altas, modificacións e baixas na prestación do servizo levaranse a cabo consonte ao disposto na ordenanza reguladora do mesmo. As taxas contempladas na presente ordenanza satisfaranse con carácter posterior á prestación dos servizos, practicándose as oportunas liquidacións, por meses naturais, durante a primeira quincena do mes seguinte. As ditas liquidacións efectuaranse por parte da Mancomunidade e sobre a base do parte de traballo asinado conxuntamente pola persoa usuaria e o persoal de atención directa, elaborándose un recibo individual co importe correspondente ao servizo prestado no mes inmediatamente anterior, o cal remitirase á entidade bancaria elixida pola persoa beneficiaria para que se efectúe o pagamento. O pagamento efectuarase mediante cargo na conta que a persoa solicitante ou usuaria do servizo deberá indicar no modelo que lle será facilitado pola Mancomunidade. A Mancomunidade de Ordes revisará anualmente os custes/hora dos servizos e adaptará as porcentaxes correspondentes ás achegas das persoas usuarias segundo as modificacións que puideran emanar dos órganos autonómicos correspondentes. En ámbolos dous supostos, de existiren modificacións, comunicaranse por escrito ás persoas usuarias. Artigo 9.º.–Infraccións e sancións. En todo o relativo á cualificación de infraccións tributarias, así como a imposición das sancións correspondentes en cada caso, estarase ao disposto nos artigos 178 e seguintes da Lei 58/2003, do 17 de decembro, xeral tributaria. Disposición final. A presente ordenanza foi aprobada pola asemblea da Mancomunidade de Municipios da Comarca de Ordes en sesión celebrada o día 29/01/2013, entrando en vigor o día da publicación do seu texto íntegro no BOP, permanecendo en vigor en tanto non se acorde a súa modificación ou derrogación expresa. O presente texto substitúe ao aprobado pola dita asemblea en sesión ordinaria celebrada o 23/03/2009 (BOP n.º 163, do 22/07/2009), o cal queda derrogado expresamente. Ordes, 30 de abril de 2013. O presidente Asdo.: Manuel Regos Boquete